stanford-oval/wikipedia huggingface dataset:
Curling
Historia

Curling kehittyi 1500-luvulla Skotlannissa, joskin myös kahdessa 1500-luvulla eläneen Pieter Brueghel vanhemman maalauksessa kuvataan hollantilaisten talonpoikien curlingin peluuta. Skotlantilaiset kehittivät curlingin bowls-nimisen tarkkuuspelin talviversioksi. Pelin nimi curling viittaa kiven kiertävään liikkeeseen jäällä. Vanhin maininta skottilaisesta curlingista on vuodelta 1541 kirjoitetussa notaarinlausunnossa.
Curlingia pelattiin aluksi jokien pohjassa sileäksi hioutuneilla kivenlohkareilla, joihin oli porattu sormenreiät. Kahvat liitettiin kiviin 1600-luvulla, ja pyöreät kivet yleistyivät 1700-luvulla. Niin kauan kuin sääntöjä kivien koosta ei ollut, parhaiten menestyivät vahvimmat pelaajat.
Edinburghissa perustettiin vuonna 1795 arvovaltainen curlingseura Duddingston Curling Society. Skotlannin curlingseurojen yhteenliittymä Royal Caledonian Curling Club perustettiin 1838, ja se julkaisi curlingin säännöt. Skotlannin suurin perinteinen curling-tapahtuma oli vuosina 1847–1979 pelattu etelän ja pohjoisen välinen massaottelu Grand Match.
Kanadaan curling saapui sotilaiden ja siirtolaisten mukana 1800-luvun alkuvuosina. Kanadan curlingliitto perustettiin 1874, ja pelistä tuli maassa laajalti suosittua vuosisadan loppuun mennessä. Ensimmäinen katettu curling-rata rakennettiin Montrealiin 1837. Kanadan mestaruusturnaus aloitettiin 1927, ja se on edelleen curlingmaailman suurin kilpailu. Yhdysvaltojen ensimmäinen curlingseura perustettiin 1832, mutta lajin harrastus on siellä rajoittunut pariin pohjoisimpaan osavaltioon.
Ruotsiin curling rantautui ensimmäisenä manner-Euroopan maana 1846, ja pelistä tuli seurapiirien ja kuninkaallisten suosima. Myös Norjassa ja Sveitsissä pelattiin curlingia jo 1800-luvulla, mutta Saksassa pelin leviämistä rajoitti samankaltainen kansanpeli Eisstockschiessen.
Curling oli Chamonix’n talviolympiakisojen 1924 ohjelmassa, ja kultamitalin vei skotlantilainen joukkue ennen ruotsalaisia. Sen jälkeen curling oli näytöslajina 1932, 1988 ja 1992. Virallinen olympialaji curlingista tuli jälleen vuonna 1998, josta lähtien on pelattu sekä miesten että naisten curlingissa.
Kansainvälinen lajiliitto ICF perustettiin 1966; se sai vuonna 1991 nimekseen WCF (World Curling Federation).
Vuonna 1959 aloitettiin vuotuinen Scotch Whisky Cup, joka on kansainvälinen maajoukkueiden haasteottelu. Kilpailu nimettiin curlingin MM-kilpailuiksi vuonna 1989. Naisten vastaava turnaus aloitettiin 1979. Euroopan curling-mestaruudesta on pelattu 1975 alkaen.
Kanada on nykyisin curlingin valtamaa niin harrastajamäärien, sponsorisuosion kuin arvokisamenestyksenkin puolesta. Lajin maailmanmestaruuskilpailut on ollut tapana järjestää aina Kanadassa.
Historia > Suomessa

Suomessa curlingia pelattiin ensi kertaa tiettävästi talvella 1908–1909 Viipurin Salakkalahdella paikallisen urheiluseuran skottilaisen jalkapallovalmentajan aloitteesta. Suomen vanhin erikoisseura Helsingin Curlingklubi perustettiin 1962 ja Suomen Curlingliitto hyvinkääläisten johdolla 1978. Sarjamuotoinen SM-turnaus miehille ja naisille alkoi 1998–1999. Suomen curlingmaajoukkueen ensimmäinen arvokisamitali oli MM-pronssi 1998. Sen jälkeen Suomi on voittanut olympiahopeaa 2006 talviolympialaisissa sekä EM-kultaa 2000. Suomen menestynein kapteeni on ollut Markku Uusipaavalniemi. Suomen ensimmäinen curlinghalli valmistui Helsingin Oulunkylään 2004.
Kilpailuja

Curlingin maailmanmestaruuskilpailut on järjestetty vuosittain vuodesta 1959. Curlingin Euroopan-mestaruuskilpailut järjestettiin ensimmäisen kerran vuonna 1975.
Curlingin Continental Cup on vuosittain järjestettävä turnaus, jossa Pohjois-Amerikka kilpailee muiden maiden joukkueista kasattua joukkuetta vastaan.
Virallinen olympialaji curling on ollut vuoden 1998 talviolympialaisista lähtien. 1924 talviolympialaisissa curling oli alun perin näytöslaji mutta alkuvuodesta 2006 kansainvälinen olympiakomitea antoi kisojen curling-kilpailulle virallisen olympiakilpailun arvon.
Curling talviolympialaisissa 1924
Curling talviolympialaisissa 1998
Curling talviolympialaisissa 2002
Curling talviolympialaisissa 2006
Curling talviolympialaisissa 2010
Curling talviolympialaisissa 2014
Curling talviolympialaisissa 2018
Curling talviolympialaisissa 2022
Harrastajamäärät

Harrastajamäärältään curling on maailman mittakaavassa varsin pieni laji. Kanadassa curlinginpelaajia on noin miljoona, mikä on enemmän kuin muualla maailmassa yhteensä. Britanniassa, pääasiassa Skotlannissa, lajia harrastaa 20 000–30 000 ihmistä ja Yhdysvalloissa noin 20 000. Suomessa rekisteröityjä pelaajia on noin 550 ja miesten SM-sarjassa pelasi kaudella 2006–2007 kahdeksan joukkuetta. Nykyään miesten SM-sarjassa pelataan kolmella sarjatasolla ja naisten sarjassa yhdellä sarjatasolla.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.worldcurling.org/
Suomen Curlingliitto
Säännöt suomen kielellä PDF-muodossa (Arkistoitu – Internet Archive)
Curling-rata
Hakit (kuin pikajuoksun lähtötelineet), joilta ponnistetaan.
Graniittinen curlingkivi.
Curling-kengät.
Harja.
Kiviä pesässä.
Ruotsalaisen joukkueen harjaajat työssään vuoden 2010 talviolympiakisoissa.
Curlinginpelaajia Kanadan Ontariossa vuonna 1909.
Curlingia 2006 talviolympialaisissa Pinerolossa. Kuvassa Yhdysvaltain miesten joukkueen jäseniä.
World Rally Championship-2

| World Rally Championship-2 |
| --- | --- |
  World Rally Championship-2 -kausi 2024 

Järjestäjä:  FIA
Luokka:  ralli, Rally2
Maa:  kansainvälinen
Ensimmäinen kausi:  2010
Valmistajia:   Citroën,  Hyundai,  M-Sport Ford,  Škoda Auto,  Toyota,  Volkswagen
Rengasvalmistaja(t):  P Pirelli
Kuljettajien mestari:   Sami Pajari
Kartanlukijoiden mestari:   Enni Mälkönen
Tallien mestari:  PH Sport
World Rally Championship-2 tai WRC-2 on Rallin MM-sarjan ohella ajettava sarja, jossa ajetaan samat pikataipaleet kuin muissakin MM-sarjan osakilpailuissa.
Historia

Sarja aloitettiin vuonna 2010 ja se jakoi entisen Production World Rally Championshipin (PWRC) kahtia, joka oli ennen tarkoitettu S2000- ja N-ryhmän autoille. Sarjaa ajettiin vuodet 2010–2012 nimellä Super 2000 World Rally Championship (SWRC) ja vuodesta 2013 lähtien se on tunnettu World Rally Championship-2-nimellä. Sarjan pistelaskujärjestelmä on samanlainen kuin WRC-3-luokassa, eli pisteitä kerätään seitsemässä osakilpailussa ja kuusi parasta sijoitusta lasketaan mukaan sarjaan. Muissa kuin näissä seitsemässä ensimmäisessä kuljettajan osakilpailuissa kuljettaja ei saa viedä pisteitä muilta rekisteröidyiltä kuljettajilta.
Kaudella 2019 esiteltiin WRC 2 Pro -mestaruussarja R5-luokan autoille. Aiempi WRC 2 oli suunnattu yksityistalleille eikä siinä ollut minimäärää kilpailuja. WRC 2 Pro -sarjassa kuljettajat voivat kerätä pisteitä kahdeksasta kilpailusta ja tallin on osallistuttava vähintään seitsemään kilpailuun per auto kun talli voi ajattaa kahta autoa.
Vuodesta 2020 WRC2-sarjaa on ajettu Rally2-luokan autoilla ja sarjan rakennetta on muutettu (rallipyramidi): vaikeaselkoiseksi kutsuttu jako WRC2- ja WRC2 Pro -sarjoihin on korvattu jaolla WRC2- ja WRC3-sarjoihin.
Pistejärjestelmä ja sarjat

Jokaisessa WRC-kauden kilpailussa on mukana WRC2, mutta kuljettajat ja kartanlukijat voivat nimetä vain seitsemän pisteitä kerryttävää kilpailua. Kuusi parasta tulosta lasketaan.
Alle 30-vuotiaat voivat kilpailla WRC2 Junior Championship -sarjassa ja yli 50-vuotiaat voivat kilpailla WRC Masters Cup -sarjassa. Kolme nopeinta kilpailun viimeisellä erikoiskokeella saavat Power Stage -pisteitä. Kaudelle 2023 WRC2 Junior -sarja nimettiin uudelleen WRC2 Challenger -sarjaksi ja se muuttui ikäperusteista kokemusperusteiseksi: aiemmin WRC2- tai WRC3-mestaruuden voittaneet eivät voi ottaa osaa WRC2 Challenger -sarjaan. WRC2 Masters -sarja nimettiin WRC Masters Cup -sarjaksi, ja samalla se avattiin eri luokkien autoille: Masters Cupiin osallistuvien on oltava 50 vuotta täyttäneitä vuoden alussa.
Tulosluetteloissa käytetään lyhenteitä sarjan mukaan:
T - tallien mestaruusssarja
D - kuljettajien mestaruusssarja
C - kartanlukijoiden mestaruussarja
CD - Challenger-sarjan kuljettajat
CC - Challenger-sarjan kartanlukijat
DJ - kuljettajien mestaruussarja ja Junior Cup
DM - kuljettajien mestaruussarja ja Masters Cup
CJ - kartanlukijoiden mestaruussarja ja Junior Cup
CM - kartanlukijoiden mestaruussarja ja Masters Cup
J - Junior-sarjan kuljettajat/kartanlukijat
Voittajat > Super 2000 World Rally Championship

Sarjan voittajat:
| Kausi | Ensimmäinen | Auto | Toinen | Auto | Kolmas | Auto |
| --- | --- | --- | --- | --- | --- | --- |
| 2010 |  Xavier Pons | Ford Fiesta S2000 |  Patrik Sandell | Škoda Fabia S2000 |  Martin Prokop | Ford Fiesta S2000 |
| 2011 |  Juho Hänninen | Škoda Fabia S2000 |  Ott Tänak | Ford Fiesta S2000 |  Martin Prokop | Ford Fiesta S2000 |
| 2012 |  Craig Breen | Ford Fiesta S2000 |  Per-Gunnar Andersson | Proton Satria Neo S2000 |  Yazeed Al-Rajhi | Ford Fiesta RRC |
Voittajat > World Rally Championship-2

Sarjan voittajat:
| Kausi> World Rally Championship-2 | Ensimmäinen> World Rally Championship-2 | Auto> World Rally Championship-2 | Toinen> World Rally Championship-2 | Auto> World Rally Championship-2 | Kolmas> World Rally Championship-2 | Auto> World Rally Championship-2 |
| --- | --- | --- | --- | --- | --- | --- |
| 2013 |  Robert Kubica | Citroen DS3 RRC |  Abdulaziz Al-Kuwari | Ford Fiesta RRC |  Juri Protasov | Vaihtuva |
| 2014 |  Nasser Al-Attiyah | Ford Fiesta RRC |  Jari Ketomaa | Ford Fiesta R5 |  Lorenzo Bertelli | Ford Fiesta RRC |
| 2015 |  Nasser Al-Attiyah | Ford Fiesta RRC |  Juri Protasov | Ford Fiesta RRC |  Esapekka Lappi | Škoda Fabia R5 |
| 2016 |  Esapekka Lappi | Škoda Fabia R5 |  Teemu Suninen | Škoda Fabia R5 |  Elfyn Evans | Ford Fiesta R5 |
| 2017 |  Pontus Tidemand | Škoda Fabia R5 |  Eric Camilli | Ford Fiesta R5 |  Teemu Suninen | Ford Fiesta R5 |
| 2018 |  Jan Kopecký | Škoda Fabia R5 |  Pontus Tidemand | Škoda Fabia R5 |  Kalle Rovanperä | Škoda Fabia R5 |
| 2019 |  Pierre-Louis Loubet | Škoda Fabia R5 |  Kajetan Kajetanowicz | Volkswagen Polo GTI R5 |  Benito Guerra | Škoda Fabia R5 |
| 2020 |  Mads Østberg | Citroën C3 R5 |  Pontus Tidemand | Škoda Fabia Rally2 evo |  Adrien Fourmaux | Ford Fiesta Rally2 |
| 2021 |  Andreas Mikkelsen | Škoda Fabia Rally2 evo |  Mads Østberg | Citroën C3 Rally2 |  Jari Huttunen | Hyundai i20 R5 / Hyundai i20 N Rally2 / Ford Fiesta Rally2 |
WRC2 Open
| 2022 |  Emil Lindholm | Škoda Fabia Rally2 evo |  Andreas Mikkelsen | Škoda  Fabia Rally2 evo |  Kajetan Kajetanowicz | Škoda  Fabia Rally2 evo |
WRC2
| 2023 |  Andreas Mikkelsen | Škoda Fabia RS Rally2 |  |  |  |  |
| 2024 |  Sami Pajari | Toyota GR Yaris Rally2 |  |  |  |  |
Voittajat > WRC2 Junior ja Challenger

| Kausi> WRC2 Junior | Ensimmäinen> WRC2 Junior | Auto> WRC2 Junior | Toinen> WRC2 Junior | Auto> WRC2 Junior | Kolmas> WRC2 Junior | Auto> WRC2 Junior |
| --- | --- | --- | --- | --- | --- | --- |
| 2022 |  Emil Lindholm | Škoda Fabia Rally2 evo |  |  |  |  |
WRC2 Challenger
| 2023 |  Kajetan Kajetanowicz | Škoda Fabia RS Rally2 |  |  |  |  |
| 2024 |  Sami Pajari | Toyota GR Yaris Rally2 |  |  |  |  |
Voittajat > WRC-2 Pro

Sarjan tulokset:
| Kausi> WRC-2 Pro | Ensimmäinen> WRC-2 Pro | Auto> WRC-2 Pro | Toinen> WRC-2 Pro | Auto> WRC-2 Pro | Kolmas> WRC-2 Pro | Auto> WRC-2 Pro |
| --- | --- | --- | --- | --- | --- | --- |
| 2019 |  Kalle Rovanperä | Škoda Fabia R5 |  Mads Østberg | Citroën C3 R5 |  Gus Greensmith | Ford Fiesta R5 |
Tilastot

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Suomi | 3 | 1 | 5 | 9 |
| 2 |  Norja | 2 | 3 | 0 | 5 |
| 3 |  Qatar | 2 | 1 | 0 | 3 |
| 4 |  Ruotsi | 1 | 2 | 0 | 3 |
| 5 |  Ranska | 1 | 1 | 1 | 3 |
| 5 |  Puola | 1 | 1 | 1 | 3 |
| 7 |  Tšekki | 1 | 0 | 0 | 1 |
| 8 |  Iso-Britannia | 0 | 1 | 1 | 2 |
| 8 |  Ukraina | 0 | 1 | 1 | 2 |
| 10 |  Italia | 0 | 0 | 1 | 1 |
| 10 |  Meksiko | 0 | 0 | 1 | 1 |
| Yhteensä (11 maata) | Yhteensä (11 maata) | 11 | 11 | 11 | 33 |
Käännös suomeksi
Pirunpelto (televisiosarja)

| Pirunpelto |
| --- | --- |
 Sarjan logo.
Tyyli:  Draama
Kestoaika:  50 min
Luoja(t):  Heikki Luoma, Jukka Mäkinen
Pääosissa:  Matti Ristinen   Karoliina Blackburn   Erkki Kauppinen   Sanna Saarijärvi   Jussi Myllymäki   Teijo Eloranta   Jukka Salmela
Alkuperämaa:   Suomi
Verkko:  Yle TV2   Yle HD
Esitetty:  7. tammikuuta 2009 –  6. maaliskuuta 2013
Tuotantokausia:  4
Jaksoja:  24
Ikäraja:   /  / 
Sisältömerkintä:   /  / 
Tuotanto
Tuottaja(t):  Sirpa Bertling Marja-Liisa Rantanen (apulaistuottaja)
Ohjaaja(t):  Jukka Mäkinen
Käsikirjoittaja(t):  Heikki Luoma
Säveltäjä(t):  Jukka Mäkinen
Leikkaaja(t):  Piia Leskelä
Lavastaja(t):  Jude Pirskanen
Kuvaaja(t):  Kari Manninen
Tuotantoyhtiö(t):  YLE Draama
Aiheesta muualla
Virallinen sivusto
IMDb 
Piiku, Anni ja Tommi
Pirunpelto on Heikki Luoman käsikirjoittama suomalainen draamasarja, joka kertoo elämästä kuvitteellisessa etelähämäläisessä Tyrisevän kunnassa. Sarjan ensimmäinen tuotantokausi esitettiin alkuvuodesta 2009 Yle TV2-kanavalla, toinen keväällä 2011. Kolmas tuotantokausi esitettiin joulukuussa 2012 ja viimeinen neljäs kausi esitettiin keväällä 2013.
Sarjan ensimmäinen kausi julkaistiin DVD:nä 16. kesäkuuta 2010, toinen tuotantokausi 18. toukokuuta 2011 ja kolmas sekä neljäs kausi 24. huhtikuuta 2013. 30. lokakuuta 2013 julkaistiin DVD, joka sisältää kaikki neljä tuotantokautta. Pyynikin kesäteatteri esitti kesällä 2014 Pirunpeltoon perustuvaa näytelmää, jonka juonen lähtökohtana oli TV-sarjan ensimmäisen tuotantokauden alku.
Pirunpelto-sarjan tekijät Heikki Luoma ja Jukka Mäkinen ovat luoneet myös Yle TV1:llä esitettävän kaivosliiketoimintaan keskittyvän draamasarjan Korpelan kujanjuoksu.
Juoni > 1. tuotantokausi

Kun Pirunharjun soramontun omistaja Huuko Lammi kuolee pimeissä olosuhteissa, espoolainen poliisi Tommi Jussila saa yllättäen kuulla olevansa suunnattomien soravarojen perijä. Moni muukin on kiinnostunut samasta maa-alueesta, koska kunnan suurin yritys Tyrjän Betoni tarvitsee yhä enemmän raaka-ainetta elementtituotantoonsa. Kiista soravarojen herruudesta käy yhä kovemmaksi. Kun pelkkä keinottelu ei riitä, käyttöön otetaan kovemmat aseet.
Juoni > 2. tuotantokausi

Tommin täytyy valita poliisin työn ja sorayrittäjyyden välillä. Sorayrittäjäksi ryhtyessään hän huomaa poliisin työssä saatujen taitojen olevan tarpeen, sillä kiista soravarojen herruudesta käy kuumana. Ympäristöasiatkin otetaan lyömäaseeksi tässä kamppailussa, jota pankinjohtaja Östelä masinoi häikäilemättömästi. Erikoisen yllätyksen Tommin elämään tuo hänen entinen työparinsa Niina, jonka vierailu Pirunpellossa herättää varsin ristiriitaisia tunteita.
Juoni > 3. tuotantokausi

Kolmannessa jaksossa Tommi ja Kantonen jatkavat soranajoa kaivukiellosta huolimatta. Piikulla on hankaluuksia hallita Tyrjän Betonia, kun myös Sivula jättää Tyrjän Betonin sen lisäksi että entinen johtaja, Piikun isä kuoli tulipalossa edellisen jakson lopussa. Östelä alkaa punoa uusia juonia rikkaan Venäjälle suuntautuneen Rummin kanssa. Ylikonstaapeli Härmälä ei pääse eläkeputkeen kuten oli haaveillut. Päinvastoin: hän sotkeutuu juttuun yhä syvemmälle. Tommi ojentaa auttavan kätensä Piikulle Tyrjän Betoniin liittyvissä huolissa, joita lisää Sorjosen sabotaasi. Tommi saa Härmälän tutkimaan tarkemmin palopaikalta löytynyttä asetta, joka selviää Östelän aseeksi, kuten Tommi oli arvellutkin. Härmälä pidättää sekä Sorjosen että Östelän, jotka kuitenkin vapautetaan. Myöhään illalla Sorjonen ja Östelä järjestävät ansan salaperäiselle Rummille. Sorjonen ja Östelä onnistuvat huijaamaan Rummin ajamaan autollaan jyrkänteeltä hiekkamonttuun, jolloin Östelä vie Rummilta salkullisen viidensadan euron seteleitä.
Jakso päättyy, kun aamulla Tommi ja Härmälä käyvät tutkimassa Annin ja Niinan kanssa Rummin autoa.
Juoni > 4. tuotantokausi

Rummin onnettomuuteen liittyviä todisteita löydetään monesta paikasta. Piiku taistelee Tyrjän Betonin vaikean rahatilanteen kanssa, ja Östelä tarjoaa hänelle sopimusta. Venäläiset mafiamiehet ottavat Annin panttivangiksi. Myöhemmin mafiamiehet saavat selville, että Östelä pakotti Sorjosen mukaan Rummin murhaan. Tyrjän Betonilla käydään tulitaistelu, jossa henki on katkolla niin Tommilla kuin mafiamiehillä ja lopulta Östelällä. Lopussa vietetään häät, mutta kenen? Tommi saa naisensa, mutta onko se Anni vai Niina? Sarjan kahdessa viimeisessä jaksossa esiintyy myös sarjan ohjaaja Jukka Mäkinen, joka esittää salaperäistä hahmoa, mafiapomoa, jota kuvataan pelkästään takaapäin.
Jaksot > Ensimmäinen tuotantokausi

| Jakso | Nimi | Ensiesitys | Uusinta | Uusinta 2 | Uusinta 3 | Uusinta 4 |
| --- | --- | --- | --- | --- | --- | --- |
| 1. | Kovan aamun päivä | 7.1.2009 | 16.2.2011 | 26.9.2012 | 2.6.2020 | 6.4.2023 |
| 2. | Kaikki sitä haluaa | 14.1.2009 | 23.2.2011 | 3.10.2012 | 3.6.2020 | 7.4.2023 |
| 3. | Kun kaikki kaatuu | 21.1.2009 | 2.3.2011 | 10.10.2012 | 4.6.2020 | 10.4.2023 |
| 4. | Jos ei tykätä ni tapetaan | 28.1.2009 | 9.3.2011 | 17.10.2012 | 9.6.2020 | 11.4.2023 |
| 5. | Tapahtumien yö | 4.2.2009 | 16.3.2011 | 24.10.2012 | 10.6.2020 | 12.4.2023 |
| 6. | Hengetön tietää | 11.2.2009 | 23.3.2011 | 31.10.2012 | 11.6.2020 | 17.4.2023 |
DVD julkaistu 16. kesäkuuta 2010
Jaksot > Toinen tuotantokausi

Toisen tuotantokauden kaksi viimeistä jaksoa esitettiin 27. huhtikuuta 2011 peräkkäin, seuraavalla viikolla alkavien jääkiekon MM-kilpailujen takia, viimeinen jakso nähtiin kuitenkin kisojen jälkeen uusintana 18. toukokuuta 2011.
| Jakso | Nimi | Ensiesitys | Uusinta 1 | Uusinta 2 | Uusinta 3 |
| --- | --- | --- | --- | --- | --- |
| 7. | Vieraita ja vesivahinkoja | 30.3.2011 | 7.11.2012 | 16.6.2020 | 18.4.2023 |
| 8. | Yllättävää yhteistyötä | 6.4.2011 | 14.11.2012 | 17.6.2020 | 19.4.2023 |
| 9. | Soraa, seksiä ja sopimuksia | 13.4.2011 | 21.11.2012 | 18.6.2020 | 20.4.2023 |
| 10. | Ahkerointia aamunkoitteessa | 20.4.2011 | 28.11.2012 | 23.6.2020 | 21.4.2023 |
| 11. | Yöllisiä ystäviä | 27.4.2011 | 5.12.2012 | 24.6.2020 | 24.4.2023 |
| 12. | Kohti kuilun reunaa | 27.4.2011 | 12.12.2012 | 25.6.2020 | 25.4.2023 |
DVD julkaistu 18. toukokuuta 2011
Jaksot > Kolmas tuotantokausi

| Jakso | Nimi | Ensiesitys | Uusinta 1 | Uusinta 2 |
| --- | --- | --- | --- | --- |
| 13. | Tummanpuhuvia tunteita | 19.12.2012 | 30.6.2020 | 26.4.2023 |
| 14. | Tarkastaja törmäyskurssilla | 26.12.2012 | 1.7.2020 | 27.4.2023 |
| 15. | Vanhat velat – uudet pelurit | 2.1.2013 | 2.7.2020 | 28.4.2023 |
| 16. | Tuuli tietää enemmän | 9.1.2013 | 7.7.2020 | 1.5.2023 |
| 17. | Hattukankaan hintasota | 16.1.2013 | 9.7.2020 | 2.5.2023 |
| 18. | Kun käteinen ei riitä | 23.1.2013 | 14.7.2020 | 3.5.2023 |
DVD julkaistu 24. huhtikuuta 2013
Kauden jaksojen nimet paljastettiin 20. elokuuta 2012.
Jaksot > Neljäs tuotantokausi

| Jakso | Nimi | Ensiesitys | Uusinta 1 | Uusinta 2 |
| --- | --- | --- | --- | --- |
| 19. | Rahaa ilman rakkautta | 30.1.2013 | 16.7.2020 | 4.5.2023 |
| 20. | Pelastavat enkelit | 6.2.2013 | 21.7.2020 | 8.5.2023 |
| 21. | Östelääkin ovelampi | 13.2.2013 | 22.7.2020 | 9.5.2023 |
| 22. | Uhka idästä | 20.2.2013 | 23.7.2020 | 10.5.2023 |
| 23. | Ilman epäröintiä | 27.2.2013 | 28.7.2020 | 11.5.2023 |
| 24. | Tilinpäätös Tyrisevän tapaan | 6.3.2013 | 29.7.2020 | 12.5.2023 |
DVD julkaisu 24. huhtikuuta 2013
Kauden jaksojen nimet paljastettiin 12. marraskuuta 2012.
Kuvauspaikat

Pirunpellon kuvauspaikat sijaitsevat todellisuudessa eri puolilla Pirkanmaata. Tyrisevän keskustana toimii Kurun keskusta ja kosken äärellä kuvatut kohtaukset on kuvattu Vilppulankoskella. Soramontuista Huukon monttu sijaitsee todellisuudessa Viljakkalassa, Sorjosen monttu Mouhijärvellä ja Asserin monttu Urjalan Halkivahassa, vaikka sarjassa ne kaikki sijaitsevat saman soraharjun ympärillä. Tyrjän Betonin kohtaukset on kuvattu Parman tehtailla Ylöjärvellä. Roolihenkilöiden kotitaloista Huukon talo sijaitsee Pirkkalan Säijässä, Asserin ja Annin talo Pinsiössä sekä Kievarin sisarusten ja Torikan talo Hämeenkyrössä.
Julkisuus

»Pirunpellon tyylilaji on hieman vaikeasti määriteltävä yhdistelmä draamaa, komediaa ja jännäriä. Jopa sarjan ohjaaja Jukka Mäkinen on luonnehtinut sitä jatkuvajuoniseksi sekasikiöksi. Sarjan tähdet Matti Ristinen ja Karoliina Blackburn pitävät tärkeänä, että sorabisneksen ympärille sijoittuvaa sarjaa on kuvattu aidoissa ympäristöissä.» 
(Jukka Mäkinen, Matti Ristinen ja Karoliina Blackburn Ilta-Sanomille)
Ilta-Sanomat kertoi tammikuussa 2013 sarjan katsojaluvuista, jotka olivat yltäneet MTV3:n suosikkisarjan Salatut elämät keskimääräisiin katsojalukuihin. Joulukuussa 2012 sarja sai yli miljoona katsojaa.
Sarjan päättyminen aiheutti suuria keskusteluja ja adresseja internetissä.
Elokuussa 2014 usean lehden verkkosivut kertoivat Sutkin näyttelijän Jukka Salmelan kuolleen lauantaina 23. elokuuta 2014 Jyväskylän keskussairaalassa. Hänen piti näytellä Pyynikin kesäteatterissa Sutkin rooli Pirunpelto-näytelmässä, mutta hän ei pystynyt siihen huonon liikuntakykynsä takia.
Näytelmä

Sarjaan perustuvan näytelmän esitykset olivat 10. kesäkuuta 2014 – 9. elokuuta 2014 Pyynikin kesäteatterissa. Näytelmän ensi-ilta oli 13. kesäkuuta. Ohjaajana toimi Jukka Mäkinen ja näytelmän on käsikirjoittanut Heikki Luoma. Rooleja näyttelivät muun muassa Matti Ristinen, Karoliina Blackburn, Jussi Myllymäki, Sanna Saarijärvi, Teijo Eloranta sekä Elina Rintala. Juonen lähtökohtana on ensimmäisen tuotantokauden alku.
Tuotantotiimi > Näyttelijät

| 0 | 1 | 2 |
| --- | --- | --- |
|  Matti Ristinen  | … |  Tommi Jussila   |
|  Karoliina Blackburn  | … |  Anni Kantonen   |
|  Sanna Saarijärvi  | … |  Piiku Tyrjälä   |
|  Erkki Kauppinen  | … |  Asseri Kantonen   |
|  Esko Salmela  | … |  Vilho Tyrjälä   |
|  Teijo Eloranta  | … |  Ossi Östelä   |
|  Tuija Töyräs  | … |  Helena Östelä   |
|  Jussi Myllymäki  | … |  Kosti Sorjonen   |
|  Jari Salmi  | … |  Jari Kievari   |
|  Sinikka Mokkila  | … |  Saara Kievari   |
|  Kaisa Sarkkinen  | … |  Tuuli Lemmitty   |
|  Laila Räikkä  | … |  Vieno Reunanen   |
|  Jukka Salmela  | … |  Sulo K. Rastas (Sutki)   |
|  Harri Ekonen  | … |  Torikka   |
|  Vesa Wallgren  | … |  Janne Sivula   |
|  Raimo Grönberg  | … |  Ylikonstaapeli Härmälä   |
|  Markku Hyvönen  | … |  Panu Hägglund   |
|  Turkka Mastomäki  | … |  Relander   |
|  Jaakko Kiljunen  | … |  Volkov   |
|  Timo Julkunen  | … |  Dima   |
|  Jevgeni Haukka  | … |  Kovaljenko   |
|  Saija Jäntti  | … |  Kunnanviraston keskus   |
|  Elina Salovaara  | … |  Hely Korpela   |
|  Anna Sirén  | … |  Niina Hakala   |
|  Asko Sahlman  | … |  Johan Rummi   |
|  Antti Seppä  | … |  Poliisimestari Oksa (Keppi)   |
|  Jukka Mäkinen  | … |  Pavlov   |
Tuotantotiimi > Käsikirjoitus

Heikki Luoma
Tuotantotiimi > Ohjaus

Jukka Mäkinen
Tuotantotiimi > Tuottaja

Sirpa Bertling
Aiheesta muualla

Wikisitaateissa on kokoelma sitaatteja aiheesta .
Pirunpelto Internet Movie Databasessa (englanniksi)
Pirunpelto Facebookissa
Yle Areena: Pirunpelto-sarjan kaikki neljä kautta katsottavissa Areenassa 17.12.2019 asti
DVD kansikuva, 1. kausi
DVD kansikuva, 2. kausi
DVD kansikuva, 3. kausi
DVD kansikuva, 4. kausi
Ahvenlampi (Pertunmaa, Kousa)

| Ahvenlampi Haukilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju (Pertunmaa)
Koordinaatit:  61°21′42″N, 26°27′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Enonveteen 
Järvinumero:  14.172.1.046
Mittaustietoja
Pinnankorkeus:  99,3 m  
Pituus:  300 m  
Leveys:  110 m  
Rantaviiva:  0,65 km  
Pinta-ala:  1,984 ha  
Saaria:  ei saaria 
 fiAhvenlampi 
Ahvenlampi, tai aiemmin Haukilampi, on Etelä-Savossa Pertunmaalla Kousan kylän lähellä sijaitseva lampi.